CELEX: 62010CN0173
Language: sl
Date: 2010-04-02 00:00:00
Title: Zadeva C-173/10: Predlog za sprejetje predhodne odločbe, ki ga je vložilo Tribunale Amministrativo Regionale del Lazio (Italija) 2. aprila 2010 – Fabrizio Cariulo proti Ministero dell’Interno

19.6.2010   
            
            
               SL
            
            
               Uradni list Evropske unije
            
            
               C 161/32
            
         
      Predlog za sprejetje predhodne odločbe, ki ga je vložilo Tribunale Amministrativo Regionale del Lazio (Italija) 2. aprila 2010 – Fabrizio Cariulo proti Ministero dell’Interno
      (Zadeva C-173/10)
      (2010/C 161/47)
      Jezik postopka: italijanščina
      
         Predložitveno sodišče
      
      Tribunale Amministrativo Regionale del Lazio
      
         Stranki v postopku v glavni stvari
      
      
         Tožeča stranka: Fabrizio Cariulo
      
         Tožena stranka: Ministero dell'Interno
      
         Vprašanja za predhodno odločanje
      
      Ali je s členoma 43 ES in 49 ES združljiva nacionalna zakonodaja (uvedena z Bersanijevo uredbo-zakonom št. 223 z dne 4.7.2006, spremenjeno v zakon št. 248 z dne 4.8.2006), to je „nacionalna ureditev […], ki med drugim določa:
      
                  (a)
               
               
                  obstoj splošne usmeritve, ki ščiti imetnike koncesij, podeljenih v predhodnem obdobju na podlagi postopka, ki je nezakonito izključil nekatere gospodarske subjekte iz sodelovanja;
               
            
                  (b)
               
               
                  obstoj določb, ki dejansko zagotavljajo ohranjanje tržnih položajev (na primer prepoved odpiranja novih prodajnih mest v bližini obstoječih prodajnih mest, ki velja za nove koncesionarje);
               
            
                  (c)
               
               
                  okoliščine odvzema koncesije v primeru, ko koncesionar neposredno ali posredno opravlja čezmejne igralniške dejavnosti, primerljive s tistimi, ki so predmet koncesije?“